Ralph Beard

Ralph Milton Beard jr. (2. joulukuuta 1927 Hardinsburg, Kentucky – 29. marraskuuta 2007 Louisville, Kentucky) oli yhdysvaltalainen koripalloilija ja olympiavoittaja.

Beard voitti Kentuckyn yliopiston joukkueessa kaksi NCAA:n mestaruutta. Hän pelasi NBA:ssa vuodet 1949–1951 Indianapolis Olympiansissa. Kaudella 1950–1951 hänet valittiin NBA:n tähdistöjoukkueen ykkös- ja kaudella 1949–1950 kakkosviisikkoon. Vuonna 1951 hänet valittiin historian ensimmäiseen NBA:n tähdistöotteluun. Beard pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Beardin pelaajaura loppui, kun hän sai elinikäisen pelikiellon NBA:han yliopistoaikaisesta sopupelistään. Beard kuoli Louisvillessä 29. marraskuuta 2007.

Lähteet 
 Ralph Beard Bio, Stats and Results  Olympics at Sports-Reference.com 
 Ralph Beard NBA Stats  Basketball-Reference.com 
 Profiili archive.fiba.com

Viitteet 

Yhdysvaltalaiset koripalloilijat
Yhdysvaltalaiset olympiavoittajat
Vuonna 1927 syntyneet
Vuonna 2007 kuolleet